Lorighittak

Lorighittak Italiako Sardinia uharteko Morgongiori herrian ohikoak diren pasta mota bat dira.  Tradizionalki Santu Guztien Egunerako prestatzen ziren (azaroaren 1ean eta 2an). Herrialdeko gobernuak Sardiniako nekazaritza-elikagai produktu tradizionalen (PAT) artean aitortzen ditu.  Pasta hau tomate saltsarekin bero zerbitzatzen da eta askotan oilaskoarekin ere bai. 

 Izena 
Lorighittak () sardinieraz loriga hitzaren txikigarria da, eta 'eraztuna, uztaia' esan nahi du.  Beraz, 'eraztun txikiak' edo 'uztai txikiak'.

 Prestaketa 
Eskuz prestatzen dira Irin larrirekin eta urarekin, ore-hari bikoitz bat hatzen artean bihurrituz eraztun formako txirikorda itxi bat sortzeko. Kilo bat pasta egiteko, pertsona batek 3 eta 4 ordu artean behar izan ditzake.

 Promozioa 
Azken urteotan, udalerri ezberdinek lorighittak sustatzeko politikak onartu dituzte. Hainbat erakusketa eta azoka garrantzitsutan egon dira ordezkatuta, besteak beste, Terra Madre Salone del Gusto eta Lugano jaialdian. Gainera, hamar urte baino gehiagoz, Morgongioriko Udalak Lorighittas jaialdia antolatu du abuztuaren lehen astean, pasta honen doako dastaketa batekin. Ekitaldi hau beti izan da arrakasta handia, Arci mendiaren magalean dagoen herri txiki honetara bisitan datozen milaka pertsona erakarriz. 

 Erreferentziak 

 kanpo estekak 

Kategoria:Italiako pastak
Kategoria:Sardiniako gastronomia